Ziemeļsusēja
Ziemeļsusēja (arī Mazā Susēja) ir Daugavas kreisā krasta pieteka Jēkabpils novadā. Sākas kā novadgrāvis Zasas pagastā ziemeļos no Akmeņārēm. Tek pa Aknīstes nolaidenumu paralēli Daugavai. Ietek Daugavas attekā Sakā lejpus Salas. Upes augštece līdz „Saltaispurvam“ un lejtece no Vecaldaunīcas ietekas regulētas, veikti plaši meliorācijas darbi. Lielākās pietekas ir Landzānu upīte, Ridupīte (6 km), Zasa (14 km), Vecaldaunīca, Vārzgūne (5 km), Vīpīte, Podvāze (20 km), Piestiņa (15 km; kreisās), Stirnu grāvis, Liepu purva grāvis (labās). Upi šķērso autoceļi P75 un P76. Lielākās apdzīvotās vietas krastos ir Ošāni un Sala.